**PATVIRTINTA**

**Akmenės rajono Kruopių pagrindinės mokyklos direktoriaus**

 **2019 m. rugpjūčio 28 d. įsakymu Nr. V-77**

**AKMENĖS RAJONO KRUOPIŲ PAGRINDINĖS MOKYKLOS**

 **MOKINIŲ** **SOCIALINĖS - PILIETINĖS VEIKLOS ORGANIZAVIMO**

 **TVARKOS APRAŠAS**

**I. BENDROSIOS NUOSTATOS**

1. Socialinės-pilietinės veiklos organizavimo tvarkos aprašas (toliau – Aprašas) reglamentuoja socialinės-pilietinės veiklos organizavimo bei vykdymo Akmenės rajono Kruopių pagrindinėje mokykloje (toliau – Mokykloje) principus ir uždavinius, mokinių mokymosi poreikių įvertinimą ir ugdymo proceso organizavimą.

2. Socialinė-pilietinė veikla organizuojama vadovaujantis Bendraisiais ugdymo planais, Lietuvos Respublikos švietimo ir mokslo ministerijos bendrojo ugdymo departamento 2007-08-21 raštu Nr. SR-12-05-69 „Dėl mokinių socialinės veiklos“.

3. Aprašas reglamentuoja socialinės-pilietinės veiklos organizavimo bei vykdymo Mokykloje tikslą, uždavinius, veiklos kryptis, atlikimo būdus, trukmę, fiksavimą ir apskaitą.

4. Socialinė-pilietinė veikla mokiniams, kurie mokosi pagal pagrindinio ugdymo programą yra privaloma. Ji yra sudėtinė bendrojo pagrindinio ugdymo dalis ir įtraukiama į Mokyklos ugdymo planą. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus, siejama su Mokyklos strateginiais tikslais, bendruomenės poreikiais, pilietiškumo ugdymu, kultūrinėmis ir savirealizacijos programomis, vykdomais projektais, tradicijomis, turimomis sąlygomis.

**II. TIKSLAS, VYKDYMO PRINCIPAI IR UŽDAVINIAI**

5. Socialinės-pilietinės veiklos tikslas – skatinti mokinių socialinį solidarumą, pilietinį tautinį aktyvumą, ugdyti psichosocialinius įgūdžius, pilietiškumo kompetenciją, stiprinti mokinio ryšį su bendruomene, kurioje jis gyvena, sudaryti galimybes mokiniams įgyti socialinę patirtį per visuomenei naudingą veiklą.

6. Socialinės-pilietinės veiklos principai:

6.1. *lygių galimybių* – kiekvienam mokiniui užtikrinama teisė plėsti savo gebėjimus, įgūdžius,
interesus, žinias, pilietinį, tautinį bei socialinį solidarumą;

6.2. *integracijos* – atsakomybės jausmo, pilietinio, tautinio ir socialinio solidarumo ugdymas(is) kartu su kitais mokyklos ir miestelio bendruomenės nariais;

6.3. *decentralizacijos* – šeimos, visuomenės bei vietos savivaldos institucijų bei mokyklos
bendruomenės dalyvavimas ugdant mokinio atsakomybę, jo pilietinį, tautinį bei socialinį solidarumą;

6.4. *visuotinumo* – visų mokyklos bendruomenės narių įtraukimas į socialinę-pilietinę veiklą;

6.5. *tęstinumo* – socialinės-pilietinės veiklos organizavimas ir vykdymas visą mokymo(si)
mokykloje pagrindinio ugdymo laiką;

6.6. *perimamumo ir lankstumo* – socialinės-pilietinės veiklos suderinamumas, laiduojant mokinių ugdymo(si) efektyvumą;

6.7. *ugdymo(si) funkcionalumo* – mokinių savarankiškumo, gebėjimo gyventi bendruomenėje, pilietinio ir tautinio solidarumo ugdymas(is).

7. Socialinės-pilietinės veiklos uždaviniai:

7.1. padėti mokiniams suvokti bendrąsias žmogaus vertybes ir puoselėti dorą kaip būtiną
demokratinės gyvensenos pagrindą;

7.2. skatinti mokinių saviraišką bei ugdyti jų socialinius - pilietinius įgūdžius;

7.3. rengti mokinius savarankiškam gyvenimui bendruomenėje;

7.4. sudaryti sąlygas išbandyti save įvairiose srityse;

7.5. maksimaliai atskleisti mokinių socialius gebėjimus bei įgūdžius, skatinti mokinių
savarankiškumą bei atsakomybės jausmą.

**III. SOCIALINĖS-PILIETINĖS VEIKLOS KRYPTYS**

8. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama 10 valandų (pamokų) per mokslo metus. Socialinė-pilietinė veikla mokiniui, kuris mokosi pagal pagrindinio ugdymo programą, organizuojama atsižvelgiant į mokinių amžiaus ypatumus:

* 5-6 klasių mokinių veikla orientuota į mokinių socialinių ryšių kūrimą ir stiprinimą pačioje klasės, mokyklos bendruomenėje;
* 7-8 klasių mokinių veikla orientuota į mokinių pilietiškumo bei atsakingo dalyvavimo gebėjimų ugdymąsi, dalyvaujant mokyklos savivaldoje, vietos bendruomenės ir jaunimo organizacijų veikloje;
* 9-10 klasių mokinių veikla orientuota į platesnio visuomeninio konteksto suvokimą, visuomeninės atsakomybės, aktyvumo motyvacijos skatinimą, susipažįstant su darbo rinkos poreikiais, identifikuojant savo galimybes bei poreikius, prisiimant atsakomybę už savo pasirinkimus.

9. Socialinė-pilietinė veikla atliekama po pamokų renkantis vieną iš veiklos krypčių (priedas Nr. 2).

10. Socialinės-pilietinės veiklos kryptis gali būti mokinio pasirinkta bei atlikta ir savarankiškai – ji turi ugdyti atsakomybę bei praktinius gebėjimus.

**IV. SOCIALINĖS-PILIETINĖS VEIKLOS ORGANIZAVIMAS**

11. Socialinė-pilietinė veikla yra laisvai pasirenkama iš pateikiamo Socialinės – pilietinės veiklos krypčių sąrašo (priedas Nr. 2).

12. Socialinė-pilietinė veikla fiksuojama el. dienyne ir žymima Socialinės-pilietinės veiklos apskaitos lape (priedas Nr. 1), kuris mokiniams išduodamas vieneriems mokslo metams.

13. Socialinę-pilietinę veiklą organizuoja: klasių vadovai, direktoriaus pavaduotojas ugdymui, mokytojai, socialinis pedagogas, bibliotekininkas ir kiti mokyklos darbuotojai, priklausomai nuo veiklos krypties ir turinio.

14. Socialinės-pilietinės veiklos krypčių sąrašas (priedas Nr. 2), skelbiamas mokiniams, jų tėvams (globėjams/rūpintojams) ir mokytojams mokyklos interneto svetainėje, el. dienyne.

15. Klasių vadovai pateikia mokiniams Socialinės-pilietinės veiklos apskaitos lapus (priedas Nr. 1), bei supažindina su Socialinės-pilietinės veiklos krypčių sąrašu (priedas Nr. 2) .

16. Socialinę-pilietinę veiklą organizavęs asmuo mokinio „Socialinės -pilietinės veiklos apskaitos lape” (priedas Nr. 1) fiksuoja atliktą veiklą.

17. Mokinys vykdo pasirinktą socialinę-pilietinę veiklą, pažymą apie kiekvieną įvykdytą veiklą (priedas Nr. 1) pateikia klasės vadovui.

18. Mokslo metų pabaigoje klasės vadovas fiksuoja kiekvieno mokinio socialinės veiklos trukmę ir užpildo reikiamą informaciją elektroninio dienyno skiltyje „Klasių veiklos”.

19. Socialinės-pilietinės veiklos vykdymas vertinamas įrašu „įskaityta“/„neįskaityta“;

20. Jei ugdymo proceso metu mokinys dėl pateisinamų priežasčių neatliko socialinės-pilietinės veiklos, jam pasibaigus skiriamas papildomas laikotarpis, per kurį mokinys turi atlikti socialinę-pilietinę veiklą.

21. Mokiniui neatlikus socialinės-pilietinės veiklos, kėlimo į aukštesnę klasę ar palikimo kartoti ugdymo programą, klausimus svarsto mokinį ugdę mokytojai.

22. Neatlikęs socialinės-pilietinės veiklos mokinys nekeliamas į aukštesnę klasę/laikomas nebaigusiu programos ir neturi teisės įgyti pagrindinį išsilavinimą patvirtinančio dokumento.

23. Mokiniai, atsižvelgus į veiklų pobūdį, su saugaus elgesio taisyklėmis supažindinami pasirašytinai.

24. Socialinės-pilietinės veiklos įrodymus kaupia patys mokiniai.

25. Užpildyti socialinės-pilietinės veiklos apskaitos lapai įsegami į mokinio individualios pažangos aplanką.

**V. BAIGIAMOSIOS NUOSTATOS**

26. Socialinės-pilietinės veiklos vykdymą mokykloje koordinuoja direktoriaus pavaduotojas ugdymui.

27. Mokslo metų pabaigoje klasių vadovų teikimu aktyviausiai dalyvavę socialinėje-pilietinėje veikloje mokiniai skatinami direktoriaus padėka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Akmenės rajono Kruopių pagrindinės mokyklos

mokinių socialinės-pilietinės

veiklos organizavimo tvarkos aprašo

 1 priedas

**AKMENĖS RAJONO KRUOPIŲ PAGRINDINĖS MOKYKLOS**

**\_\_\_\_\_\_KLASĖS MOKINIO (-ĖS)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SOCIALINĖS-PILIETINĖS VEIKLOS 201 - 201 MOKSLO METAIS**

**APSKAITOS LAPAS**

|  |  |  |  |  |
| --- | --- | --- | --- | --- |
| ***Eil. Nr.*** | ***Veiklos pobūdis (kryptis) (vieta\*)*** | ***Valandų******skaičius*** | ***Veiklai vadovavusio******asmens vardas, pavardė*** ***(telefono nr.\*)*** | ***Parašas******(įstaigos******antspaudas\*)*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Socialinės veiklos trukmė per mokslo metus: |  |  |  |

**\*Tik už mokyklos ribų vykdytai veiklai.**

Klasės vadovas .....................................................................................................

 (vardas, pavardė, parašas

 Akmenės rajono Kruopių pagrindinės

mokyklos mokinių socialinės-pilietinės veiklos organizavimo tvarkos aprašo

 2 priedas

**MOKYKLOS SIŪLOMOS SOCIALINĖS-PILIETINĖS VEIKLOS KRYPTYS**

|  |  |  |
| --- | --- | --- |
| **Kryptis** | **Veikla** | **Atsakingi** |
| Pagalbos mokyklai veikla | * Pagalba mokyklos bibliotekoje;
* mokyklos interjero atnaujinimas, mokyklos bendrųjų erdvių apipavidalinimas, svetingos aplinkos kūrimas;
* pagalba dalykų mokytojams tvarkant kabinetus, ruošiant stendus;
* pagalba organizuojant mokykloje apklausas, tyrimus bei juos apibendrinant;
* dalyvavimas koncertinėse programose;
* pagalba mokyklos erdvių puošimui organizuojant renginius;
* įvairiapusė savitarpio pagalba klasėje;
* mokyklos vardo garsinimas įvairių

pobūdžių mokyklos, miesto, respublikos,tarptautiniuose renginiuose. | Dailės ir technologijų mokytojai, dalykų mokytojai, klasių vadovai, direktoriaus pavaduotojas ūkio reikalams, direktoriaus pavaduotojas ugdymui, neformaliojo švietimo grupių vadovai, bibliotekininkas.  |
| Ekologinė veikla | * Mokyklos aplinkos tvarkymas ir puoselėjimas;
* dalyvavimas įvairiose ekologinėse

akcijose (pvz. akcijoje ,,Darom”),projektuose mokykloje ir Kruopių miestelyje. | Klasių vadovai, gamtos mokslų mokytojai, direktoriaus pavaduotojas ūkio reikalams, direktoriaus pavaduotojas ugdymui. |
| Pilietinė kryptis | * Pilietinių iniciatyvų organizavimas;
* aktyvi veikla mokyklos savivaldoje;
* veikla miesto jaunimo organizacijose

(pilietinė veikla gali būti mokinio vykdomasavarankiškai ar bendradarbiaujant suasociacijomis bei savivaldos institucijomis irkt.);* atstovavimas mokyklai vykdant visuomeninę veiklą (akcijos, žygiai, minėjimai);
* straipsnių rašymas apie mokyklos

renginius, fotografavimas ir viešinimasmokyklos internetinėje svetainėje beikituose šaltiniuose). | Mokyklos administracija, pagalbos mokiniui specialistai, įvairių dalykų mokytojai, klasių vadovai. |
| Projektinė veikla | * dalyvavimas pilietinio ugdymo, prevenciniuose, socialiniuose, ugdymo karjerai ir kituose projektuose;
* renginių organizavimas;
* parodų inicijavimas ir rengimas.
 | Mokyklos administracija, socialinis pedagogas, dalykų mokytojai, klasių vadovai, neformaliojo švietimo grupių vadovai. |
| Socialinė (pedagoginės pagalbos) veikla | * individuali pagalba mokymosi sunkumų turintiems ar žemesnių klasių mokiniams;
* pagalba pradinių klasių mokytojams;
* pagalba klasių vadovams organizuojant renginius, išvykas;
* pagalba organizuojant sportinę veiklą;
* gerumo, labdaros akcijos.
 | Mokyklos administracija, socialinis pedagogas, dalykų mokytojai, klasių vadovai, socialinis pedagogas, neformaliojo švietimo grupių vadovai. |